"Porojeke eno e tla thusa bogolosegolo bao mo malobeng ba neng ba duela lekgetho la UIF mme ga jaanong ba kgaotswe mo ditirong tsa bona.2 Setlhopha sa ntlha sa bao ba tla thusiwang ke batho ba le 50 bao ba neng ba duela lekgetho la UIF go tswa kwa Boemafofaneng jwa kwa Durban jwa Virginia ba bangwe gape ba le 50 e tla bo e le ba porojeke ya dikepe le mawatle kwa Scottsburg, KwaZulu-Natal, mme basadi ba le 100 ba kwa metseselegaeng go tswa kwa motseng wa Emadungeni ba tla katisetswa go itshimololela koporasi gore ba kgone go itemela maungo, merogo le letseta ntle le go dirisa manyora a diphologolo, go akaretsa gape le dithulaganyo tsa go tsamaisa kgwebo ya bona."